Iepirkuma „Lielo kapu Vērmaņu dzimtas pieminekļu restaurācijas – konservācijas darbi”,

Identifikācijas Nr. PA RPA 2022/4 nolikuma

2. pielikums

**Tehniskā Specifikācija**

Iepirkumam

**“Lielo kapu Vērmaņu dzimtas pieminekļu restaurācijas – konservācijas darbi”**

Identifikācijas Nr. PA RPA 2022/4

**Nosaukums:** Dārzu un parku arhitektūras ansamblis “Lielie kapi” ar memoriālajām

celtnēm (*valsts aizsardzības Nr. 6636*).

**Adrese:** Rīga, Klusā iela 2.

**Zemesgabala kadastra apzīmējums** 0100 026 0149

**Paredzētie darbi:**

Darba mērķis ir, izmantojot mūsdienu restaurācijas prasībām atbilstošas tehnoloģijas, veikt t.s. divu Vērmaņu dzimtas pieminekļu (turpmāk – Objekts) restaurāciju/ konservāciju, sagatavojot tos tālākiem iespējamiem rekonstrukcijas darbiem.

Darbi veicami atbilstoši kvalificēta akmens un silikātu materiālu restauratora – meistara vai restauratora – vecmeistara vadībā. Pretendentam vai piesaistītajam darbu vadītājam nepieciešama izpratne par objekta kompozicionālajiem un konstruktīvajiem risinājumiem. Jābūt zināšanām par vēsturiskā akmens materiāla novecošanās un destrukcijas procesiem. Jābūt vismaz piecu gadu pieredzei akmens restaurācijas jomā, un trijos iepriekšējos kalendārajos gados līdz piedāvājuma atvēršanas dienai (2019., 2020., 2021.) jābūt pieredzei akmens restaurācijas darbu veikšanā vismaz trijos objektos, kam piešķirts aizsargājamā kultūras pieminekļa statuss, no kuriem vismaz vienam – valsts nozīmes aizsargājamā pieminekļa statuss.

Vēsturiskā akmens materiāla restaurāciju jāveic ievērojot vispāratzītus restaurācijas principus un prasības, saskaņā ar Starptautisko Pieminekļu un vēsturisko vietu konservācijas un restaurācijas hartu (pieņemta Venēcijā, 1964. gada 25.-31. maijā).

Pasūtītājs, atkarībā no pieejamā finansējuma, ir tiesīgs sadalīt veicamos darbus vairākās daļās, paredzot otrās darbu daļas izpildi nākamajā kalendārajā gadā pēc pirmās darbu daļas izpildes. Darbu dalījums etapos veicams, saskaņojot ar Izpildītāju, un tikai tādā veidā, kas nepasliktina objekta tehnisko stāvokli (sakarā ar restaurācijas darbu tehnoloģisko pārtraukumu).

1. **Bojājumu apraksts**

* Bioloģiskā apauguma uzslāņojumi (sūnas, ķērpji, aļģes);
* Dažādas izcelsmes netīrumu slānis;
* Akmens masas zudumi (atšķēlumi, mehāniskie bojājumi, izdrupumi);
* Atsevišķu dekoratīvo elementu atdalīšanās;
* Necaurejošas matveida plaisas;
* Sasvērušies pamati.

1. **Restaurācijas darba uzdevums**

* Restaurācijas dokumentācijas sagatavošana;
* Pieminekļu bojājumu fiksācija;
* Oriģinālo virsmu tīrīšana atbilstoši sagatavotai metodikai;
* Pamatu svēršanās novēršana;
* Lielo plaisu aizpildīšana;
* Virsmu konservācija un aizsargpārklāšana.

1. **Restaurācijas programma**

* Veikt objekta fotofiksāciju (pirms restaurācijas, fiksējot visus procesus restaurācijas gaitā un pēc restaurācijas);
* Fiksēt objekta saglabātības stāvokli, dokumentēt bojājumus, marķēt detaļas;
* Attīrīt virsmu no sadzīves netīrumiem, bioloģiskajiem uzaugumiem;
* Likvidēt pamatu svēršanos un nodrošināt pieminekļu stabilitāti;
* Sagatavot restaurācijas dokumentāciju (pasi) un nodot to objekta īpašniekam.

1. **Restaurācijas procesu apraksts**

## Fotofiksācija

Pirms restaurācijas veikta 19. 04. 2021;

Veikt visu restaurācijas darbu procesa fotofiksāciju;

Veikt fotofiksāciju pēc restaurācijas darbu pabeigšanas.

## Objektu esošā stāvokļa apsekošana

Pirms restaurācijas darbu uzsākšanas veikta objekta izpēte, izmantojot nedestruktīvas izpētes metodes. Apzināti konkrētie bojājumu apjomi un sagatavota darbu metodika. Atbilstoši iegūtajiem rezultātiem, izstrādāta turpmāko darbu secība.

* Objektu virsmu tīrīšana

Nepieciešamības gadījumā pirmreizējā objektu virsmas attīrīšana ar ūdens strūklu, pēcāk ar abrazīvu, kas ir mīkstāks par pamatmateriālu, piemēram, olivīns, korunds, atbrīvojot virsmas no sadzīves netīrumiem un bioloģiskā apauguma. Otrajā darbu posmā pieminekļu virsmas mehāniski attīra un nepieciešamības gadījumā veic virsmu lokālo ķīmisko apstrādi. Atbilstoši izmantoto ķīmisko materiālu specifikai, veicama virsmas neitralizācija un pasivācija.

* Objektu restaurācija/ konservācija

Darbu procesā likvidējama pieminekļu pamatu svēršanās. Lielāko zudumu protezēšana (ar pietuvinātu materiālu), atsevišķu oriģinālo fragmentu montāža. Rekonstruējamās daļas netiek atjaunotas. Nepieciešamības gadījumā izgatavojami papildus stiprinājumi, kas nodrošinātu objekta un to detaļu stabilitāti un noturīgumu ilgstošā laika periodā. Noslēguma posmā, saskaņojot ar īpašnieku/ pasūtītāju, restaurētās virsmas pārklāj ar speciāliem aizsargpārklājumiem.

* Restaurācijas dokumentāciju sagatavošana

Sagatavot un nodot objekta īpašniekam restaurācijas procesu dokumentāciju/ restaurācijas pasi. Divi eksemplāri izdrukās/ papīra formātā un elektroniskas kopijas nododami objekta īpašniekiem.

1. **Sasniedzamie rezultāti:**

Restaurācijas darbi izpildāmi saskaņā ar restaurācijas programmu un vispārpieņemtajiem restaurācijas pamatprincipiem, pieredzējuša akmens restauratora uzraudzībā. Mērķis: restaurācijas / konservācijas darbu gaitā sagatavot divus kapa pieminekļus tālākajiem rekonstrukcijas darbiem, restaurācijas procesā maksimāli saglabājot oriģinālās detaļas un konstrukcijas.